da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da en da da it da it it en en da da da fr da da sv da da da da da da da da da da da fr da et da da da en da ru da da da en da da sv da da da da da sv da da cs da da da da da da da da da da da da da da da da da da da da da da da da da en da da da nl da da da da da nb da da da en da da en da da da da da it en de da es en da da da da sv pl en da nb es da da en da da da sl en da da sv de en da en en en da it da it es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Oridiol, komb.? - Find information på Medicin.dk
Oridiol bruges til behandling af
Oridiol er en svangerskabsforebyggende middel. P-ring. Kombinationspræparat med 3. generations gestagen.
Oridiol anvendes som svangerskabsforebyggende middel. Midlet indeholder to kvindelige kønshormoner, et østrogen og et gestagen, som løbende frigives fra vaginalringen. Vaginalindlægget frigiver i gennemsnit 15 mikrogram ethinylestradiol og 120 mikrogram etonogestrel i døgnet i 3 uger.
Vaginalindlægget placeres dybt i skeden, hvor det skal blive siddende i 3 uger, hvorefter det fjernes, og der holdes pause i 7 dage. Efter pausen placeres et nyt vaginalindlæg i skeden.
I de første 7 dage af 1. behandlingsperiode er metoden ikke sikker, og der skal derfor anvendes anden form for prævention i denne periode, fx kondom eller skum.
Oridiol må ikke anvendes sammen med andre vaginale barrieremetoder (fx med et kvindekondom).
Erfaring savnes vedr. brugen til kvinder under 18 år.
Hvis Oridiol ved et uheld glider ud (fx under fjernelse af en tampon), kan det skylles i koldt eller lunkent vand og derefter straks opsættes igen.
Hvis Oridiol har været ude af skeden i mere end 3 timer, er metoden ikke længere sikker. Hvis det sker, skal Oridiol indsættes igen så hurtigt som muligt, og man skal i de næste 7 dage bruge anden form for prævention, fx kondom eller skum.
Vedr. korrekt opsætning af indlægget henvises til Indlægssedlen.
Der kan forekomme uregelmæssige blødninger (pletblødninger eller gennembrudsblødninger), specielt i de første måneder af anvendelsen samt ubehag i skeden og udstødelse af ringen.
Højst 10 ud af 100 personer får bivirkningen.
Betændelse i skeden, Brystspænding, Kløe i skeden, Nedsat sexlyst, Smertefulde menstruationer, Udflåd.
Blødning fra skeden, Sammentrækniger i livmoderen, Udebleven menstruation, Kraftig menstruation, Tørhed i skeden.
Højst 1 ud af 1.000 personer får bivirkningen.
Brystkræft, Godartede knuder i brystet, Kræft i livmoderen, Livmoderhalskræft.
Desuden er der rapporteret enkelte tilfælde af alvorlig bindevævssygdom (systemisk lupus erythematosus (SLE)) og herpes hos kvinder, der anvender p-piller af kombinationstypen.
Hos særligt disponerede kvinder kan østrogener medføre allergisk hævelse i ansigtet samt mundhulen og strubehovedet.
Der har været tilfælde af vaginalt væv, der er vokset ind over ringen. I disse tilfælde kan lægen skære ringen fri, uden vævet beskadiges.
I meget sjældne tilfælde er der set skader i skeden, fordi ringen er knækket.
Læs generelt om bivirkninger
Oridiol bør ikke anvendes, hvis du tidligere har haft blodpropper (herunder forbigående blodprop i hjernen og hjertekrampe), hvis der er tilbøjelighed til disse sygdomme i din familie, eller hvis din læge vurderer, at du har en øget risiko for at få en blodprop.
Oridiol må desuden ikke anvendes ved brystkræft eller kræft i livmoderen, ved migræne med aura, ved alvorlig diabetes og ved visse sygdomme i lever og bugspytkirtel.
Oridiol må heller ikke anvendes ved svært forhøjet blodtryk eller ved arveligt betinget højt kolesterolindhold i blodet.
Endvidere må midlet ikke anvendes, hvis man bløder fra skeden uden kendt årsag.
Hvis du har forhøjet blodtryk, store åreknuder eller betydelig overvægt, er over 35 år og er storryger, stiger din risiko for blodpropper ved at anvende Oridiol.
Midlet skal anvendes med forsigtighed ved migrænelignende hovedpine.
Man bør holde pause med Oridiol inden en evt. større operation.
Brug af anden medicin
Det er vigtigt at informere lægen om alle de lægemidler, du tager.
Ritonavir og nevirapin (HIV-medicin), nogle epilepsimidler (fx phenytoin og carbamazepin), rifampicin (tuberkulosemiddel), rifabutin (antibiotikum), bosentan (middel mod forhøjet blodtryk i lungerne), modafinil (middel mod narkolepsi), visse aknemidler (isotretinoin) og naturlægemidler, der indeholder perikon, kan nedsætte virkningen af Oridiol.
Oridiol kan øge virkningen af ciclosporin (middel mod afstødning af organer efter transplantation), visse 2. generations antipsykotika (midler mod psykose), binyrebarkhormoner og tizanidin (muskelafslappende middel).
Midler med østrogen som Oridiol kan medføre behov for justering af levothyroxin-dosis, hvis du behandles for et for lavt stofskifte.
Oridiol kan mindske virkningen af stoffet lamotrigin (epilepsimiddel).
Gigtmidler med indholdsstoffet etoricoxib (fx Arcoxia®) og svampemidler med indholdsstoffet voriconazol (fx Vfend®) kan øge virkningen af Oridiol. Det medfører muligvis en let øget risiko for blodpropper, hvis man tager disse lægemidler samtidig med at man bruger Oridiol.
Ethinylestradiol kan medføre en let øget effekt af bl.a. visse midler mod kramper (tizanidin).
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Kan nedsætte mængden af modermælk, især i de første 6 uger efter fødslen.
Læs mere om ammende og medicin
Læs mere om bloddonorer og medicin
Virker ved at forhindre ægløsning og ved at ændre slimhinden i livmoderen. Midlet påvirker desuden slimen i livmoderhalsen, så sædcellens passage vanskeliggøres.
Den svangerskabsforebyggende virkning indtræder efter ca. 7 dage. Forebyggelsen er også effektiv i de 7 dages pause. I pausen indtræder en menstruationslignende blødning.
Halveringstiden i blodet (T½) er ca. 30 timer.
Ydre diameter 54 mm, tykkelse 4 mm.
For opsætning af Oridiol, se medfølgende brugsvejledning.
Opbevares i den originale emballage for at beskytte mod lys og fugt.
Vaginalindlæg. 1 vaginalindlæg (120 mikrogram/15 mikrogram) indeholder 11,7 mg etonogestrel (heraf afgives 120 mikrogram i løbet af 24 timer) og 2,7 mg ethinylestradiol (heraf afgives 15 mikrogram i løbet af 24 timer).
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
vaginalindlæg 120+15 mikg/24 timer  (Orifarm Generics)
Læs mere om tilskud
Læs mere om udlevering
Se generelt om substitutionsregler
vaginalindlæg 120+15 mikg/24 timer
NuvaRing Organon Denmark, Ethinylestradiol, Etonogestrel, vaginalindlæg 120+15 mikg/24 timer
Ornibel Exeltis, Ethinylestradiol, Etonogestrel, vaginalindlæg 120+15 mikrog/24 t
Vaginalindlæg  120+15 mikg/24 timer  (Orifarm Generics)
Information til sundhedsfaglige om
19.07.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø